На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о другом ребалансу буџета општине Гаџин Хан за 2019. годину („Службени лист града Ниша“ број 112/2018,58/2019,108/2019') и предлога Службе за буџет, финансије и пореску администрацију број 400-1207/19-IV/01 од 26.12.2019. године,

Општинско веће општине Гаџин Хан на седници одржаној 26. децембра 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о другом ребалансу буџета општине Гаџин Хан за 2019. годину (“Службени лист града Ниша” број 112/2018, 58/2019,108/2019):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 76.**

**Економска класификација 499000 - Средства резерве**

**ОДОБРАВАЈУ СЕ** средства у износу од **37.000,00** динара (тридесетседамхиљададинара) Туристичкој организацији општине Гаџин Хан за исплату накнаде члановима управног одбора.

1. Средства из тачке 1. овог предлога распоређују се у оквиру

**Раздео 5**

**Глава 5.03 – Туристичка организација општине Гаџин Хан**

**Програм 4– Развој туризма**

**1502-0002 – Туристичка промоција**

**Функција 473 - Туризам**

**Позиција 161**

**Економска класификација 423000 – Услуге по уговору**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о другом ребалансу буџета општине Гаџин Хан за 2019. годину и финансијског плана Туристичке организације Гаџин Хан утврђено је да на позицији 161, економска класификација 423500-Накнаде члановима управних, надзорних одбора и комисија нису планирана довољна средства за исплату накнада члановима управног одбора. Наиме, фали део средстава за исплату шеснаесте, за седамнаесту и осамнаесту седницу због повећања цене превозне карте чланова управног одбора и због тога што је одржан већи број седница у односу на планиране због разрешења дужности претходног директора и именовања новог.

Средства се издвајају из текуће буџетске резерве..

Број: 06-400-862/19-III

У Гаџином Хану, 26.12.2019. године

ОПШТИНСКО ВЕЋЕ ОПШТИНЕ ГАЏИН ХАН

ЗАМЕНИК ПРЕДСЕДНИКА,

Дејан Игњатовић